(Návrh)

**RÁMCOVÁ DOHODA**

**NA DODÁVKU POTRAVÍN**

uzatvorená podľa § 2 ods. 5 písm. g) a § 83 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) a § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“)

(ďalej len „**Dohoda**“)

Účastníci dohody

|  |  |
| --- | --- |
| **Kupujúci:** |  |
| Názov: | **Slovenská republika v zastúpení Ministerstva vnútra Slovenskej republiky** |
| Sídlo: | Pribinova 2, 812 72 Bratislava, Slovenská republika |
| Zastúpený: | [●] |
| IČO: | 00 151 866 |
| DIČ: | 2020571520 |
| IČ DPH:  Bankové spojenie: | SK2020571520 (registrácia podľa § 7 zákona č. 222/2004 Z. z. o dani z pridanej hodnoty v znení neskorších predpisov)  Štátna pokladnica |
| Číslo účtu: | SK78 8180 0000 0070 0018 0023 |
| BIC/SWIFT kód: | SPSRSKBA |
| Webové sídlo (URL): | http://www.minv.sk/ |
| Kontaktná/oprávnená osoba:  Tel. kontakt:  E-mail: | [●]  [●]  [●] |
| (ďalej len „**Kupujúci**“) |  |

a

|  |  |
| --- | --- |
| **Predávajúci:** |  |
| Názov: | [●] |
| Sídlo/Miesto podnikania: | [●] |
| Zastúpený: | [●] |
| IČO: | [●] |
| DIČ:  IČ DPH (ak je pridelené):  Bankové spojenie:  Číslo účtu:  BIC/SWIFT kód: | [●]  [●]  [●]  [●]  [●] |
| Webové sídlo (URL): | [●] |
| Zápis: | v Obchodnom registri [●] súdu [●], oddiel [●], vložka č.: [●]  *Alternatívne* v Živnostenskom registri Okresného úradu [●], číslo živ. registra: [●] |
| Kontaktná/oprávnená osoba:  Tel. kontakt:  E-mail: | [●]  [●]  [●] |
| (ďalej len „Predávajúci“)  (Kupujúci a Predávajúci spoločne ďalej len „Účastníci dohody“ alebo jednotlivo len „Účastník Dohody“) | |
|  |  |

Článok I

Úvodné ustanovenia

* 1. Kupujúci uskutočnil verejnú súťaž uverejnenú vo Vestníku verejného obstarávania č. [●] zo dňa [●] pod značkou [●] na predmet zákazky „**Potraviny\_ZA MV SR**“ (ďalej len „**Verejné obstarávanie**“).
  2. Výsledkom verejnej súťaže je výber úspešného uchádzača – Predávajúceho, s ktorým je uzatvorená táto Dohoda.

Článok II

Predmet Dohody

* 1. Predmetom tejto Dohody je záväzok Predávajúceho odovzdať Kupujúcemu a previesť do výlučného vlastníctva Kupujúceho vec alebo veci uvedené v bode 2.3 tohto článku Dohody (ďalej len „**Predmet prevodu**“) a povinnosť Kupujúceho zaplatiť Predávajúcemu kúpnu cenu podľa čl. V tejto Dohody a Predmet prevodu prevziať, a to všetko za podmienok ustanovených v tejto Dohode.
  2. Účelom tejto Dohody je stanoviť práva a povinnosti Účastníkov dohody a štandardné podmienky obchodného vzťahu medzi Účastníkmi dohody, ktoré sa budú aplikovať na kúpne zmluvy na Predmet prevodu, ktoré budú Účastníci dohody uzatvárať výhradne na žiadosť Kupujúceho vo forme písomných objednávok vystavených Kupujúcim (ďalej len „**Objednávka**“) a potvrdených Predávajúcim (každá z takýchto obojstranne potvrdených Objednávok ďalej len ako „**Jednotlivá kúpna zmluva**“).
  3. Predmetom tejto Dohody je dodanie Predmetu prevodu podľa špecifikácie:

| **Špecifikácia Predmetu prevodu:** | |
| --- | --- |
| Predmetom prevodu je dodávka potravín – mäsa a mäsových výrobkov pre časť 1 *alternatívne* ovocia a zeleniny pre časť 2 *alternatívne* pekárenských a cukrárenských výrobkov pre časť 3 *alternatívne* základných potravín, mrazených, mliečnych výrobkov a vajec pre časť 4, vrátane služieb spojených s ich doručením, tak ako je podrobne špecifikácie uvedenej v Prílohe č. 1 tejto Dohody – Opis predmetu zákazky. | |
| **Dokumentácia k Predmetu prevodu**: | *Pre všetky časti:*   * Scan platného potvrdenia Regionálnej veterinárnej a potravinovej správy Slovenskej republiky o registrácii prevádzkarne v súlade so zákonom č. 152/1995 Z. z. o potravinách v znení neskorších predpisov na preukázanie súhlasu štátneho orgánu so skladovaním a distribúciou Predmetu prevodu. * Scan platného potvrdenia Regionálnej veterinárnej a potravinovej správy Slovenskej republiky o spôsobilosti motorových vozidiel určených na prepravu potravinárskych výrobkov alebo záznamu z kontroly vykonanej na motorových vozidlách, resp. úradne overená kópia zmluvy uzavretej s dopravcom a potvrdenie o spôsobilosti motorových vozidiel použitých na prepravu, ak bude Predávajúci vykonávať dodávku Predmetu prevodu prostredníctvom dopravcu ako tretej osoby na základe zmluvného vzťahu. |
| **Lehota dodania:** | Predávajúci je povinný dodať Predmet prevodu Kupujúcemu do dvoch (2) kalendárnych dní odo dňa doručenia Objednávky.  Dodanie Predmetu prevodu sa uskutoční v dohodnutý deň v čase od 6:00 do 8:00. |
| **Lehota na potvrdenie Objednávky:** | Predávajúci je povinný potvrdiť prijatie Objednávky písomne, najneskôr v nasledujúci pracovný deň po dni doručenia Objednávky. |
| **Miesto dodania:** | *Pre časť 1:*  Miestom dodania je Stredná škola požiarnej ochrany, Bytčianska ulica 110, 011 15 Žilina pre časť 1.  Predmet prevodu musí byť dodaný v bezchybnom stave, tovar musí mať bezchybnú akosť po celú dobu trvania minimálnej trvanlivosti platnej pre jednotlivé druhy Predmetov prevodu. Obaly, označenie a preprava musia byť v súlade s ustanoveniami zákona č. 152/1995 Z. z. o potravinách v znení neskorších predpisov, vrátane vykonávacích predpisov k tomuto zákonu a ďalších všeobecne záväzných právnych predpisov, noriem a Potravinového kódexu Slovenskej republiky, bez viditeľných známok mechanického poškodenia alebo kontaminácie.  Prepravné prostriedky použité na dodanie Predmetu prevodu musia spĺňať požiadavky ustanovenia § 11 zákona č. 152/1995 Z. z. o potravinách v znení neskorších predpisov, nariadenia Európskeho parlamentu a Rady (ES) č. 852/2004 z 29. apríla o hygiene potravín, výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky z 27. októbra 2003 č. 2986/2003-100, ktorým sa vydáva hlava Potravinového kódexu pre hlbokozmrazené potraviny a mrazené potraviny.  *Alternatívne*  *Pre časť 2:*  Miestom dodania je Stredná škola požiarnej ochrany, Bytčianska ulica 110, 011 15 Žilina pre časť 2.  Predmet prevodu musí byť dodaný v bezchybnom stave, tovar musí mať bezchybnú akosť po celú dobu trvania minimálnej trvanlivosti platnej pre jednotlivé druhy Predmetov prevodu. Obaly, označenie a preprava musia byť v súlade s ustanoveniami zákona č. 152/1995 Z. z. o potravinách v znení neskorších predpisov, vrátane vykonávacích predpisov k tomuto zákonu a ďalších všeobecne záväzných právnych predpisov, noriem a Potravinového kódexu Slovenskej republiky, bez viditeľných známok mechanického poškodenia alebo kontaminácie.  Ovocie a zelenina musia byť dodané čerstvé, nepoškodené, celé, zdravé, bez známok hniloby, čisté, bez akýchkoľvek cudzích látok, bez cudzieho pachu alebo chuti, bez škodcov a bez poškodenia škodcami, bez nadmernej povrchovej vlhkosti.  Doprava Predmetu prevodu do miesta dodania musí byť vykonaná vozidlami s oprávnením a schválením na prepravu potravín v súlade s platnými všeobecne záväznými predpismi Slovenskej republiky, v kvalite podľa technických podmienok prevozu potravín v súlade s Potravinovým kódexom Slovenskej republiky.  *Alternatívne*  *Pre časť 3:*  Miestom dodania je Stredná škola požiarnej ochrany, Bytčianska ulica 110, 011 15 Žilina pre časť 3.  Predmet prevodu musí byť dodaný v bezchybnom stave, tovar musí mať bezchybnú akosť po celú dobu trvania minimálnej trvanlivosti platnej pre jednotlivé druhy Predmetov prevodu. Obaly, označenie a preprava musia byť v súlade s ustanoveniami zákona č. 152/1995 Z. z. o potravinách v znení neskorších predpisov, vrátane vykonávacích predpisov k tomuto zákonu a ďalších všeobecne záväzných právnych predpisov, noriem a Potravinového kódexu Slovenskej republiky, bez viditeľných známok mechanického poškodenia alebo kontaminácie.  Pekárenské a cukrárenské výrobky musia byť dodané čerstvé, nepoškodené, bez akýchkoľvek cudzích látok, bez cudzieho pachu alebo chuti, bez škodcov a bez poškodenia škodcami.  Doprava Predmetu prevodu do miesta dodania musí byť vykonaná vozidlami s oprávnením a schválením na prepravu potravín v súlade s platnými všeobecne záväznými predpismi Slovenskej republiky, v kvalite podľa technických podmienok prevozu potravín v súlade s Potravinovým kódexom Slovenskej republiky.  *Alternatívne*  *Pre časť 4:*  Miestom dodania je Stredná škola požiarnej ochrany, Bytčianska ulica 110, 011 15 Žilina pre časť 4.  Predmet prevodu musí byť dodaný v bezchybnom stave, tovar musí mať bezchybnú akosť po celú dobu trvania minimálnej trvanlivosti platnej pre jednotlivé druhy Predmetov prevodu. Obaly, označenie a preprava musia byť v súlade s ustanoveniami zákona č. 152/1995 Z. z. o potravinách v znení neskorších predpisov, vrátane vykonávacích predpisov k tomuto zákonu a ďalších všeobecne záväzných právnych predpisov, noriem a Potravinového kódexu Slovenskej republiky, bez viditeľných známok mechanického poškodenia alebo kontaminácie.  Ak sú jednotlivé Predmety prevodu balené, sú balené len v obaloch, ktoré neovplyvňujú kvalitu Predmetu prevodu a chránia ich pred nežiaducimi vonkajšími vplyvmi. Dodávaný Predmet prevodu, ktorý bude balený v obale, musí byť označený v štátnom jazyku s minimálnymi údajmi (názov výrobku, obchodné meno výrobcu, hmotnosť výrobku, dátum spotreby, spôsob skladovania, zoznam zložiek vo výrobku) v súlade s Potravinovým kódexom Slovenskej republiky (zodpovedajúcemu potravinárskemu kódexu v zmysle ustanovení výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky z 27. októbra 2003 č. 2986/2003-100), so zákonom č. 152/1995 Z. z. o potravinách v znení neskorších predpisov a so zákonom č. 119/2010 Z. z. o obaloch a o zmene a doplnení niektorých zákonov v znení neskorších predpisov.  Základné potraviny, mrazené, mliečne výrobky a vajcia musia byť dodané čerstvé, nepoškodené, bez akýchkoľvek cudzích látok, bez cudzieho pachu alebo chuti, bez škodcov a bez poškodenia škodcami.  Doprava Predmetu prevodu do miesta dodania musí byť vykonaná vozidlami s oprávnením a schválením na prepravu potravín v súlade s platnými všeobecne záväznými predpismi Slovenskej republiky, v kvalite podľa technických podmienok prevozu potravín v súlade s Potravinovým kódexom Slovenskej republiky. Doprava do miesta dodania musí byť vykonaná prepravnými prostriedkami, ktoré musia byť izotermické, strojovo mrazené a hygienicky spôsobilé na prepravu surovín a potravín v súlade s príslušnými legislatívnymi a hygienickými predpismi Slovenskej republiky, v kvalite podľa technických podmienok prevozu potravín v súlade s Potravinovým kódexom Slovenskej republiky a so zákonom č. 152/1995 Z. z. o potravinách v znení neskorších predpisov. |
| **Kúpna cena bez DPH/s DPH:** | [●] EUR bez DPH(ďalej len „**Kúpna cena**“)  *Uveďte hodnotu finančného limitu, t. j. hodnotu PHZ alebo celkovú cenu uvedenú  Prílohe č. 2 tejto Dohody, ak je táto vyššia ako predpokladaná hodnota zákazky – viď čl. V, bod 5.2.; ak je predmetov viac, uveďte jednotlivo za každý predmet.*  *V prípade ak budete uvádzať kúpnu sumu aj slovom, prosíme dbajte na to, aby boli hodnoty rovnaké, v prípade ich rozporu, bude v zmysle judikatúry platná suma uvedená slovom.*  Daň z pridanej hodnoty bude účtovaná v aktuálnej sadzbe podľa platných právnych predpisov. |
| **Bankový účet Predávajúceho:** | [●]  *[Uviesť bankový účet Predávajúceho vo forme IBAN – rovnaký ako v záhlaví Dohody.]* |
| **Splatnosť faktúry:** | Tridsať (30) dní odo dňa doručenia faktúry Kupujúcemu. |
| **Záručná doba:** | Predmet prevodu musí byť označený minimálnou dobou trvanlivosti, a alebo dobou spotreby podľa príslušných predpisov (podľa druhy Predmetu prevodu), pre každý dodaný Predmet prevodu v dodacom liste tak, aby bolo možné odkontrolovať dodržiavanie neprekročenia prvej tretiny minimálnej doby trvanlivosti alebo dátumu spotreby Predmetu prevodu v čase dodania Predmetu prevodu Kupujúcemu, pokiaľ sa Účastníci Dohody nedohodnú inak. |
| **Lehota na odstránenie záručnej vady:** | Dva (2) dni odo dňa uplatnenia reklamácie |
| **Doba trvania Dohody** | Tridsaťšesť (36) mesiacov odo dňa nadobudnutia jej účinnosti alebo do vyčerpania finančného limitu [●] EUR bez DPH podľa toho, ktorá skutočnosť nastane skôr.  [*Hodnotu finančného limitu uveďte hodnotu PHZ alebo celkovú cenu uvedenú  Prílohe č. 2 tejto Dohody, ak je táto vyššia ako predpokladaná hodnota zákazky]* |
| **Inflačná doložka podľa čl. VII, bodu 7.6 Dohody** | Uplatňuje sa |

* 1. Účastníci dohody sa dohodli, že ustanovenia tejto Dohody nemožno vykladať ako povinnosť Kupujúceho objednať si u Predávajúceho predpokladané množstvo Predmetu prevodu uvedené v Prílohe č. 1 Dohody. Predpokladané množstvo Predmetu prevodu uvedené v tejto Dohode nie je pre Kupujúceho záväzné. Skutočne objednané množstvo Predmetu prevodu počas trvania tejto Dohody môže byť nižšie alebo vyššie ako predpokladaná hodnota zákazky a Kupujúci si vyhradzuje právo neobjednať Predmet prevodu. Predmetom fakturácie bude len skutočne dodané množstvo Predmetu prevodu.
  2. V prípade, ak sa počas doby trvania Dohody vyskytne situácia, kedy by musel Predávajúci dodať Kupujúcemu Predmet prevodu, ktorý by nebol v súlade s technickou špecifikáciou, ktorá je výsledkom verejného obstarávania, t. j. jednalo by sa o náhradu Predmetu prevodu, a to z dôvodu generačnej výmeny Predmetu prevodu, zmeny výrobnej technológie a podobne, Predávajúci je povinný Kupujúcemu predložiť novú špecifikáciu a popis ku každej položke samostatne. Dodávaná náhrada za Predmet prevodu musí mať porovnateľné alebo lepšie vlastnosti ako Predmet prevodu, ktorý bol výsledkom Verejného obstarávania, pričom Kúpna cena musí zostať nezmenená.
  3. Ak je Účastníkmi dohody definovaný pojem ako zmluvná skratka, pri definícii ktorého bolo použité veľké začiatočné písmeno, účelom zavedenia zmluvnej skratky je lepšia orientácia v texte Dohody a pojem má rovnaký význam aj v prípade, ak je uvedený s malým začiatočným písmenom z dôvodu chyby v písaní, ak z kontextu obsahu ustanovenia Dohody nevyplýva inak. Ak z obsahu a kontextu ustanovenia Dohody nevyplýva iné, zmluvné skratky uvedené a v jednotnom alebo množnom čísle majú rovnaký význam.

**Článok III**

**Doba trvania Dohody**

1. Táto Dohoda sa uzatvára na dobu určitú, na obdobie uvedené v čl. II, bode 2.3 tejto Dohody.
2. Predmet prevodu bude Kupujúcemu dodávaný priebežne, počas doby trvania tejto Dohody, a to na základe písomných Objednávok Kupujúceho.

**Článok IV**

**Dodacie podmienky**

* 1. Na základe potreby Kupujúceho na dodanie Predmetu prevodu Kupujúci písomne prostredníctvom Objednávky vyzve Predávajúceho na dodanie Predmetu prevodu, resp. jeho časti formou Objednávky.
  2. Účastníci dohody sa dohodli na elektronickom prijímaní a doručovaní Objednávok formou bežného e-mailu, pričom osobami zodpovednými za doručovanie a prijímanie Objednávok sú kontaktné osoby uvedené v záhlaví tejto Dohody.
  3. Kupujúci zašle Objednávku Predávajúcemu s určením Predmetu prevodu, lehoty dodania a miesta dodania Predmetu prevodu podľa čl. II, bodu 2.3 tejto Dohody kontaktnej osobe alebo osobe, ktorá bude neskôr, v súlade s touto Dohodou, preukázateľne oznámená ako nová kontaktná osoba.
  4. Predávajúci je povinný v lehote uvedenej v čl. II, bode 2.3 tejto Dohody písomne potvrdiť prijatie Objednávky, a to tak, že Predávajúcim podpísanú Objednávku vytlačí a označí dátumom prijatia, odtlačkom pečiatky a podpisom, následne zašle takto potvrdenú Objednávku elektronicky vo forme naskenovaného dokumentu na e-mailovú adresu kontaktnej osoby Kupujúceho podľa tohto článku. Doručením potvrdenej Objednávky je uzatvorená Jednotlivá kúpna zmluva.
  5. Predávajúci nie je oprávnený odmietnuť potvrdenie Objednávky, ak táto bola zaslaná v súlade s touto Dohodou.
  6. Účastníci dohody sa dohodli, že v prípade, ak Predávajúci nepotvrdí Objednávku v lehote uvedenej v čl. II, bode 2.3 Dohody, ani v tejto lehote Objednávku neodmietne, bude sa táto považovať za Predávajúcim potvrdenú (akceptovanú).
  7. Potvrdením Objednávky sa Predávajúci zaväzuje dodať Predmet prevodu v termíne a v rozsahu danom Objednávkou, za podmienok dojednaných v tejto Dohode (Jednotlivá kúpna zmluva).
  8. Predávajúci sa zaväzuje dodať Predmet prevodu v kvalite podľa Prílohy č. 1 Dohody. Predmet prevodu musí byť bez akýchkoľvek vád, predovšetkým v súlade s dohodnutými technickými a funkčnými charakteristikami podľa Prílohy č. 1 Dohody, platnými všeobecne záväznými právnymi predpismi Slovenskej republiky, hygienickými a technickými normami a podmienkami tejto Dohody. Predávajúci je povinný spolu s odovzdaním Predmetu prevodu odovzdať Kupujúcemu aj dokumentáciu týkajúcu sa Predmetu prevodu uvedenú v čl. II, bode 2.3 Dohody, ak táto bola dohodnutá, a to vždy v slovenskom jazyku alebo spolu s prekladom do slovenského jazyka, za ktorého správnosť zodpovedá Predávajúci.
  9. Súčasťou predmetu tejto Dohody je aj povinnosť Predávajúceho vykonať/zabezpečiť aj súvisiace služby spojené s dodaním Predmetu prevodu na miesto dodania uvedené v čl. II, bode 2.3 a v Prílohe č. 1 Dohody, a to najmä služby súvisiace s vyložením Predmetu prevodu v mieste dodania.
  10. Dátum dodania Predmetu prevodu písomne alebo elektronicky formou bežného e-mailu oznámi Predávajúci Kupujúcemu najneskôr jeden pracovný deň vopred. V prípade, ak je viacero miest dodania, má Kupujúci právo zvoliť odlišné dni a časové rozpätie dodania Predmetu prevodu pre jednotlivé miesta dodania. Kupujúci je však povinný zachovať lehotu dodania podľa čl. II, bodu 2.3 Dohody.
  11. Dodanie Predmetu prevodu bude preukázané podpisom oprávnenej osoby Kupujúceho na príslušnom dodacom liste.
  12. Po riadnom a úplnom prevzatí Predmetu prevodu na základe príslušnej Objednávky Predávajúci vyhotoví dodací list v troch (3) vyhotoveniach. Kupujúci po prevzatí a kontrole dodaného Predmetu prevodu, jeho druhu, množstva, ceny a kvality, dodací list písomne potvrdí. Kupujúci môže po prevzatí Predmetu prevodu riadne Predmet prevodu užívať a Predávajúci sa mu zaväzuje toto užívanie dňom prevzatia umožniť. Kupujúci si vyhradzuje právo prevziať iba Predmetu prevodu v požadovanej akosti, bez zjavných vád, dodaný v kompletnom stave a v požadovanom množstve podľa príslušnej Objednávky. V opačnom prípade si vyhradzuje právo nepodpísať dodací list, neprebrať dodaný Predmet prevodu a nezaplatiť cenu za neprevzatý Predmet prevodu; Ak pri prevzatí tovaru Kupujúci zistí, že ide o nekompletnú dodávku Predmetu prevodu, nezodpovedajúceho dohodnutej kvalite, resp. neoznačeného a poškodeného a túto skutočnosť potvrdí na dodacom liste aj Predávajúci, Predávajúci je povinný do dvoch (2) kalendárnych dní tovar vymeniť, ak sa Účastníci dohody nedohodnú inak. Predávajúci je povinný uvádzať minimálnu dobu trvanlivosti a/alebo dobu spotreby podľa príslušných predpisov (podľa Predmetu prevodu) pre každý dodaný Predmet prevodu v dodacích listoch alebo priamo na Predmetoch prevodu tak, aby bolo možné skontrolovať dodržiavanie neprekročenia prvej tretiny minimálnej trvanlivosti , a/alebo doby spotreby Predmetu prevodu v čase jeho dodania Kupujúcemu, pokiaľ sa Účastníci dohody nedohodnú inak.
  13. Vlastnícke právo k Predmetu prevodu a nebezpečenstvo škody na Predmete prevodu prechádza na Kupujúceho dňom odovzdania a prevzatia Predmetu prevodu Kupujúcemu.
  14. V Prílohe č. 3 tejto Dohody sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Dohody, údaje podielu subdodávky a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  15. Predávajúci je povinný Kupujúcemu oznámiť akúkoľvek zmenu údajov u subdodávateľov uvedených v Prílohe č. 3 tejto Dohody, a to bezodkladne po tom, ako sa o tejto skutočnosti dozvie.
  16. V prípade zmeny subdodávateľa je Predávajúci povinný najneskôr do piatich (5) pracovných dní odo dňa zmeny subdodávateľa predložiť/zaslať Kupujúcemu informácie o novom subdodávateľovi v rozsahu údajov podľa bodu 4.14 tohto článku Dohody a predmety príslušných subdodávok. Pri výbere subdodávateľa musí Predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  17. Predávajúci je zároveň povinný zabezpečiť, aby každý existujúci, ako aj nový subdodávateľ bol vybraný tak, aby spĺňal rovnaké podmienky vyžadované od subdodávateľov vo Verejnom obstarávaní, pričom tieto podmienky je Predávajúci povinný kedykoľvek na žiadosť Kupujúceho bezodkladne preukázať. V prípade, ak Kupujúci písomne odsúhlasí zmenu subdodávateľa, nevyžaduje sa uzatvorenie dodatku k tejto Dohode.
  18. Predávajúci vyhlasuje, že v čase uzatvorenia tejto Dohody je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len “**Zákon o registri parterov verejného sektora**” a „**Register partnerov verejného sektora**“), pokiaľ sa ho povinnosť zápisu do Registra partnerov verejného sektora týka. Ak sa na strane Predávajúceho ako Účastníka dohody podieľa skupina dodávateľov podľa § 37 Zákona o verejnom obstarávaní, má každý člen tejto skupiny dodávateľov povinnosť byť zapísaný v Registri partnerov verejného sektora.
  19. Subdodávateľ alebo subdodávateľ podľa osobitného predpisu, ktorý podľa § 11 ods. 1 Zákona o verejnom obstarávaní má povinnosť zapisovať sa do Registra partnerov verejného sektora, musí byť zapísaný v Registri partnerov verejného sektora, a to najneskôr v čase poskytnutia svojho plnenia Predávajúcemu.
  20. Povinnosti Predávajúceho vrátane pravidiel výberu subdodávateľa platia aj pri zmene subdodávateľa počas doby platnosti tejto Dohody.
  21. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.
  22. V prípade, že Predávajúci, jeho subdodávateľ podľa Zákona o verejnom obstarávaní alebo subdodávateľ podľa Zákona o registri partnerov verejného sektora má povinnosť byť zapísaný v Registri partnerov verejného sektora, Predávajúci vyhlasuje, že jeho konečným užívateľom výhod zapísaným v Registri partnerov verejného sektora, rovnako ani konečným užívateľom výhod jeho subdodávateľa podľa Zákona o verejnom obstarávaní alebo subdodávateľa podľa Zákona o registri partnerov verejného sektora, nie je osoba podľa § 11 ods. 1 písm. c) Zákona o verejnom obstarávaní.

Článok V

**Kúpna cena a platobné podmienky**

* 1. Kúpna cena je stanovená dohodou Účastníkov dohody v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „**Zákon o cenách**“) a vyhlášky Ministerstva financií Slovenskej republiky č. 87/1996   
     Z. z., ktorou sa vykonáva zákon o cenách, ako cena konečná, a je uvedená v čl. II, bode 2.3 Dohody a štruktúrovaný rozpočet Kúpnej ceny je uvedený v Prílohe č. 2 tejto Dohody.
  2. Maximálna kúpna cena (hodnota finančného limitu) uhradená Kupujúcim na základe tejto Dohody/Objednávok/Jednotlivých kúpnych zmlúv v súlade s výsledkom Verejného obstarávania a s touto Dohodou je cena rovnajúca sa predpokladanej hodnote zákazky alebo celkovej cene uvedenej v Prílohe č. 2 tejto Dohody, ak je táto vyššia ako predpokladaná hodnota zákazky, a to počas celej doby trvania Dohody.
  3. Ak je Predávajúci platiteľom DPH, k fakturovanej Kúpnej cene bude pripočítaná daň z pridanej hodnoty stanovená v súlade so všeobecnými záväznými právnymi predpismi platnými na území SR v čase dodania Predmetu prevodu. Kúpna cena musí zahŕňať všetky ekonomicky oprávnené náklady Predávajúceho vynaložené v súvislosti s dodávkou Predmetu prevodu a súvisiacich služieb podľa čl. II, bodu 2.3 Dohody, najmä, nie však výlučne, náklady za Predmet prevodu, na obstaranie Predmetu prevodu, dovozné clá, dopravu na miesto dodania, náklady na obalovú techniku a balenie, ako aj náklady na zaškolenie personálu Kupujúceho.
  4. V prípade, ak Predávajúci nie je platiteľom DPH a počas trvania Dohody sa v zmysle zákona č. 222/2004 Z. z. o dani z pridanej hodnoty v znení neskorších predpisov stane platiteľom DPH, Kúpna cena sa bude považovať za cenu vrátane DPH. Pre vylúčenie pochybností, zmena Kúpnej ceny z tohto dôvodu nie je možná.
  5. Zálohové platby, preddavky ani platba vopred sa neposkytujú. Úhrada Kúpnej ceny sa uskutoční po prevzatí Predmetu prevodu Kupujúcim, formou prevodu na bankový účet Predávajúceho uvedený v čl. II, bode 2.3 Dohody.Bezhotovostný platobný styk sa uskutoční prostredníctvom finančného ústavu Kupujúceho na základe faktúry, ktorej splatnosť je dohodnutá v čl. II, bode 2.3 Dohody. Faktúra sa považuje za uhradenú dňom odpísania finančných prostriedkov z účtu Kupujúceho na účet Predávajúceho uvedený v čl. II, bode 2.3 Dohody.
  6. Neoddeliteľnou súčasťou faktúry bude dodací list potvrdený Kupujúcim.
  7. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, Kupujúci je oprávnený ju vrátiť na prepracovanie alebo doplnenie a Predávajúci je povinný faktúru podľa charakteru nedostatku opraviť, doplniť alebo vystaviť novú faktúru. V takomto prípade sa Kupujúci nedostane do omeškania a nová lehota splatnosti takejto faktúry začne plynúť prevzatím nového, resp. upraveného správneho daňového dokladu.

Článok VI

**Záručná doba a zodpovednosť za vady**

* 1. Predávajúci poskytuje na Predmet prevodu záručnú dobu v dĺžke uvedenej v čl. II, bode 2.3 Dohody a počas tejto doby sa zaväzuje zabezpečiť záručnú opravu, resp. odstránenie všetkých vád. Záručná doba začína plynúť dňom prevzatia Predmetu prevodu Kupujúcim podľa tejto Dohody. V prípade oprávnenej reklamácie sa záručná doba predlžuje o čas, počas ktorého bola vada odstraňovaná. Za vadu Predmetu prevodu sa považuje predovšetkým jeho dodanie v rozpore s podmienkou uvedenou v čl. II, bode 2.3, teda dodanie potraviny (Predmetu prevodu) v čase, kedy uplynula prvá tretina jej minimálnej doby trvanlivosti, a/alebo doby spotreby podľa príslušných predpisov .
  2. V prípade vady zo záruky Predmetu prevodu počas záručnej doby má Kupujúci právo na bezplatné odstránenie vád a Predávajúci povinnosť vady odstrániť na svoje náklady. Predávajúci nezodpovedá za vady, ktoré vznikli poškodením Predmetu prevodu hrubou nedbanlivosťou Kupujúceho, jeho konaním v rozpore s inštrukciami k používaniu Predmetu prevodu, neodbornou údržbou, používaním v rozpore s návodom na použitie, alebo neobvyklým spôsobom užívania Predmetu prevodu.
  3. Kupujúci za zaväzuje, že reklamáciu vady zo záruky Predmetu prevodu uplatní bez zbytočného odkladu po jej zistení, a to v písomnej forme, ktorú adresuje oprávnenému zástupcovi Predávajúceho.
  4. Kupujúci je oprávnený v prípade dodania vadného Predmetu prevodu požadovať:

1. odstránenie vád Predmetu prevodu, ak sú opraviteľné,
2. dodanie chýbajúceho množstva alebo časti Predmetu prevodu,
3. výmenu vadného Predmetu prevodu za Predmet prevodu bez vád,
4. primeranú zľavu z Kúpnej ceny.
   1. Právo voľby uplatneného nároku podľa bodu 6.4, písm. a) – d) tohto článku Dohody musí Kupujúci uviesť v písomne uplatnenej reklamácii. V opačnom prípade má právo voľby Predávajúci. Predávajúci sa zaväzuje odstrániť vadu Predmetu prevodu na vlastné náklady najneskôr v lehote uvedenej v čl. II, bode 2.3 Dohody.
   2. Postup pri reklamácii Predmetu prevodu sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území Slovenskej republiky.
   3. Ak je Kupujúci v omeškaní s prevzatím Predmetu prevodu, Predávajúci je povinný vykonať opatrenia primerané okolnostiam na uchovanie kvality, bezpečnosti a nezávadnosti Predmetu prevodu. V prípade, ak by takýmto uchovaním Predmetu prevodu vznikli Predávajúcemu dodatočné náklady, Kupujúci sa zaväzuje zaplatiť Predávajúcemu úhradu primeraných nákladov, ktoré mu pri tom vznikli.

Článok VII

**Ostatné dojednania**

* 1. Predávajúci vyhlasuje, že Predmet prevodu nie je zaťažený právami tretích osôb.
  2. Predávajúci je povinný dodať Predmet prevodu Kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne v zmysle špecifikácie podľa čl. II, bodu 2.3 Dohody a Prílohy č. 1 Dohody. Predávajúci zodpovedá za kvalitu tovaru, ktorá musí byť v súlade so zákonom č. 152/1995 Z. z. o potravinách v znení neskorších predpisov a s ostatnými všeobecne záväznými právnymi predpismi platnými na území Slovenskej republiky. V prípade porušenia všeobecne záväzných právnych predpisov platných na území Slovenskej republiky týkajúcich sa zabezpečenia bezpečnosti potravín (Predmetu prevodu) zo strany Predávajúceho a prípadného zistenia tohto porušenia zo strany kontrolného orgánu, preberá Predávajúci na seba všetky náklady súvisiace s prípadným sankčným postihom uloženým kontrolným orgánom Kupujúcemu.
  3. Kupujúci má v prípade pochybností o kvalite Predmetu prevodu právo vyžiadať si vzorku ktorejkoľvek časti Predmetu prevodu na otestovanie, ktorú mu je Predávajúci povinný poskytnúť do piatich (5) pracovných dní odo dňa doručenia takejto žiadosti a spôsobom uvedeným v požiadavke Kupujúceho.
  4. Ak má Kupujúci odôvodnenú pochybnosť o tom, že dodaná vzorka Predmetu prevodu nezodpovedá požadovanej špecifikácií, Predávajúci zabezpečí preukázanie zhody s ponúkanou špecifikáciou, a to obvyklým spôsobom, treťou nezávislou odbornou stranou, ktorá má oprávnenie takúto zhodu preukázať, do piatich (5) pracovných dní odo dňa doručenia žiadosti o preukázanie zhody Predmetu prevodu.
  5. Predávajúci je povinný strpieť výkon kontroly, auditu či overovania oprávnenými osobami v súvislosti s poskytnutými plneniami z Dohody, poskytnúť im všetku potrebnú súčinnosť a vytvoriť podmienky pre výkon v zmysle príslušných právnych predpisov platných na území Slovenskej republiky, a to kedykoľvek počas trvania Dohody. Povinnosť podľa prvej vety je Predávajúci povinný splniť v termínoch určených Kupujúcim v zmluvných vzťahoch s príslušnými orgánmi zapojenými do systému použitia prostriedkov poskytnutých z rozpočtu Slovenskej republiky alebo rozpočtu Európskej únie, v rámci ktorých si Kupujúci nárokuje financovanie výdavkov uhradených Predávajúcemu, ktoré mu vznikli z plnenia Dohody. Oprávnenými osobami sa podľa prvej vety rozumejú predovšetkým poverení zamestnanci kontrolného orgánu podľa príslušných všeobecne záväzných právnych predpisov Slovenskej republiky a Európskej únie, pričom zamestnanci oprávnení na výkon kontroly sú napríklad:

1. poverení zamestnanci Kupujúceho,
2. Orgán auditu,
3. Najvyšší kontrolný úrad SR,
4. Úrad pre verejné obstarávanie SR,
5. Úrad vlády SR,
6. splnomocnení zástupcovia Európskej komisie, Európskeho úradu na boj proti podvodom (OLAF) a Európskeho dvora audítorov,
7. osoby prizvané kontrolnými orgánmi v súlade s pravidlami uvedenými v grantovej zmluve/ internom predpise.

Predávajúci poskytne oprávneným osobám na výkon kontroly/auditu všetku potrebnú súčinnosť.

Predávajúci podpisom Dohody berie na vedomie, že oprávnené osoby v rámci výkonu kontroly alebo auditu majú okrem iných aj oprávnenie:

1. vyžadovať a odoberať v určenej lehote originály alebo úradne osvedčené kópie dokladov, písomností, záznamy dát na pamäťových médiách prostriedkov výpočtovej techniky, ich výpisov, výstupov, vyjadrenia, informácie, dokumenty a iné podklady súvisiace s administratívnou finančnou kontrolou alebo finančnou kontrolou na mieste;
2. v nevyhnutnom rozsahu za podmienok ustanovených v osobitných predpisoch vstupovať do objektu, zariadenia, prevádzky, dopravného prostriedku, na pozemok alebo vstupovať do obydlia, ak sa používa aj na podnikanie alebo na vykonávanie inej hospodárskej činnosti;
3. požadovať prítomnosť oprávnených osôb zo strany Predávajúceho počas vykonávania kontroly, auditu, či overovania u Predávajúceho;
4. požadovať od Predávajúceho prijatie nápravných opatrení a odstránenie zistených nedostatkov u Predávajúceho.
   1. Účastníci dohody sa dohodli, že každý z Účastníkov dohody je oprávnený po uplynutí kalendárneho roka, najneskôr však do 31.03. príslušného kalendárneho roka, písomne navrhnúť percentuálnu úpravu ceny Predmetu prevodu. Zvýšenie alebo zníženie ceny Predmetu prevodu sa uplatní vo výške ročnej percentuálnej miery inflácie alebo deflácie oficiálne vyhlásenej Štatistickým úradom Slovenskej republiky meranej indexom spotrebiteľských cien za uplynulý kalendárny rok.

V prípade zmeny ceny Predmetu prevodu sa primerane upraví aj celková hodnota Dohody o percentuálne zvýšenie/zníženie jej zostávajúcej, nevyčerpanej hodnoty. Každé zvýšenie alebo zníženie ceny Predmetu prevodu bude predmetom písomného dodatku k tejto Dohode v súlade s čl. X, bodom 10.6 Dohody. Inflačná doložka sa prvýkrát môže uplatniť najskôr po skončení kalendárneho roka, v ktorom bola Dohoda uzatvorená, ak plnenie na základe Dohody bolo poskytované aspoň šesť (6) mesiacov pred skončením daného kalendárneho roka.

Článok VIII

**Zmluvné pokuty a úroky z omeškania**

1. Pre prípad nedodržania podmienok tejto Dohody dohodli Účastníci dohody nasledujúce zmluvné pokuty a úroky z omeškania:
2. za omeškanie Predávajúceho s dodaním Predmetu prevodu a/alebo dokladov, ktoré sa na daný Predmet prevodu vzťahujú podľa čl. II, bodu 2.3 Dohody, je Kupujúci oprávnený uplatniť si voči Predávajúcemu zmluvnú pokutu vo výške 0,05 % z Kúpnej ceny za každý, aj začatý deň omeškania,
3. za omeškanie Predávajúceho s odstránením vady Predmetu prevodu v lehote podľa čl. II, bodu 2.3 Dohody je Kupujúci oprávnený uplatniť si voči Predávajúcemu zmluvnú pokutu vo výške 0,05% z Kúpnej ceny vadného Predmetu prevodu za každý, aj začatý deň omeškania,
4. za omeškanie Kupujúceho so zaplatením Kúpnej ceny je Predávajúci oprávnený uplatniť si zákonný úrok z omeškania z nezaplatenej ceny za každý, aj začatý deň omeškania,
5. v prípade, že Predávajúci dodá Kupujúcemu Predmet prevodu, ktorý nespĺňa stanovené požiadavky na Predmet prevodu podľa čl. IV, bodu 4.8 Dohody, je Kupujúci oprávnený uplatniť si zmluvnú pokutu vo výške 10% z Kúpnej ceny takého Predmetu prevodu,
6. v prípade nepravdivosti vyhlásení Predávajúceho, ktoré sú uvedené v čl. IV, bodoch 4.18 a 4.22 Dohody, je Predávajúci povinný zaplatiť Kupujúcemu zmluvnú pokutu vo výške 30.000,- EUR (slovom: tridsať tisíc EUR).
7. Účastníci dohody vyhlasujú, že nepovažujú výšku zmluvných pokút za neprimeranú, ale považujú ju za zodpovedajúcu významu povinností, ktoré ochraňuje.
8. Zaplatením zmluvnej pokuty Predávajúcim podľa bodu 8.1 tohto článku Dohody nezaniká nárok Kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
9. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí Predávajúci Kupujúcemu v lehote tridsiatich (30) dní odo dňa doručenia faktúry do sídla Predávajúceho. Pre účely tejto Dohody sa za vyššiu moc považujú udalosti, ktoré nie sú závislé od vôle alebo konania Účastníkov dohody, a ktoré nemôžu Účastníci dohody ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény, pandémia. Oslobodenie od zodpovednosti za nesplnenie dodania Predmetu prevodu trvá po dobu pôsobenia vyššej moci, najviac však dva (2) mesiace. Po uplynutí tejto doby sa Účastníci dohody dohodnú o ďalšom postupe. Ak nedôjde k dohode, má Účastník dohody, ktorý sa odvolal na okolnosti vylučujúce zodpovednosť, právo odstúpiť od Dohody.

Článok IX

**Skončenie Dohody**

* 1. Účastníci dohody sa dohodli, že Dohodu je možné skončiť:

1. písomnou dohodou Účastníkov dohody, a to dňom uvedeným v takejto dohode; v dohode o skončení Dohody sa súčasne upravia nároky Účastníkov dohody vzniknuté na základe alebo v súvislosti s touto Dohodou,
2. písomným odstúpením od Dohody v prípade podstatného porušenia Dohody,
3. písomnou výpoveďou v súlade s bodmi 9.6 a 9.7 tohto článku Dohody.
   1. Odstúpenie od Dohody sa uskutoční písomným oznámením odstupujúceho Účastníka dohody adresovaným druhému Účastníkovi dohody zároveň s uvedením dôvodu odstúpenia od Dohody a je účinné okamihom jeho doručenia druhému Účastníkovi dohody. V prípade pochybností sa má za to, že je odstúpenie doručené tretí (3.) deň po jeho odoslaní. Účastníci dohody sa dohodli, že odstúpenie od Dohody si budú vždy doručovať na adresu Účastníka dohody uvedenej v záhlaví tejto Dohody.
   2. Za podstatné porušenie Dohody sa považuje:
4. omeškanie Predávajúceho s dodaním Predmetu prevodu oproti dohodnutému termínu plnenia o viac ako dva (2) týždne bez uvedenia dôvodu, ktorý by omeškanie ospravedlňoval (vyššia moc),
5. ak Kúpna cena bude fakturovaná v rozpore s podmienkami dohodnutými v tejto Dohode a jej prílohách,
6. Predávajúci dodá Kupujúcemu Predmet prevodu v rozsahu a kvalite, ktoré sú v rozpore s Prílohou č. 1 a touto Dohodou,
7. Kupujúci je v omeškaní so zaplatením faktúry o viac ako šesťdesiat (60) dní po lehote jej splatnosti, a to aj napriek písomnej výzve Predávajúceho s určením náhradnej lehoty na vykonanie nápravy,
8. Predávajúci poruší jeho povinnosti podľa čl. IV, bodov 4.15 až 4.22 Dohody, alebo
9. Predávajúci poruší povinnosť doplniť Výkonovú zábezpeku v prípade jej zníženia do dohodnutej výšky podľa čl. VII, bodu 7.10, pokiaľ sa Výkonová zábezpeka podľa tejto Dohody vyžaduje.
   1. Kupujúci je oprávnený písomne odstúpiť od tejto Dohody aj v prípade, ak:
10. proti Predávajúcemu začalo konkurzné konanie alebo reštrukturalizácia,
11. Predávajúci vstúpil do likvidácie,
12. Predávajúci koná v rozpore s touto Dohodou a/alebo všeobecne záväznými právnymi predpismi platnými na území SR a na písomnú výzvu Kupujúceho toto konanie a jeho následky v určenej primeranej lehote neodstráni.
    1. Kupujúci odstúpi od tejto Dohody v prípade, ak:
13. existuje dôvod na vylúčenie Predávajúceho pre nesplnenie podmienky účasti podľa § 32 ods. 1 písm. a) zákona o verejnom obstarávaní alebo podľa § 40 ods. 8 zákona o verejnom obstarávaní alebo existuje akýkoľvek iný dôvod na vylúčenie Poskytovateľa stanovený Zákonom o verejnom obstarávaní,
14. táto nemala byť uzatvorená s Predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
15. Predávajúci alebo jeho subdodávateľ nebol v čase uzatvorenia tejto Dohody zapísaný v Registri partnerov verejného sektora alebo bol vymazaný z Registra partnerov verejného sektora.
    1. Kupujúci je oprávnený písomne vypovedať túto Dohodu aj bez uvedenia dôvodu s výpovednou dobou dva (2) mesiace. Výpovedná doba začína plynúť dňom nasledujúcim po dni doručenia písomnej výpovede druhému Účastníkovi dohody.
    2. Predávajúci je oprávnený písomne vypovedať túto Dohodu z nasledujúcich dôvodov s výpovednou dobou šesť (6) mesiacov:
16. ak Kupujúci neuhradil riadne doručenú a riadne vystavenú faktúru Predávajúcemu, ak je Kupujúci v omeškaní dlhšie ako šesťdesiat (60) dní, alebo
17. ak Kupujúci neprevzal riadne poskytnutý predmet prevodu v súlade s čl. III tejto Dohody.

Výpovedná doba začína plynúť dňom nasledujúcim po dni doručenia písomnej výpovede druhému Účastníkovi dohody.

* 1. Účastníci dohody sa dohodli, že po skončení tejto Dohody odstúpením si ponechajú riadne poskytnuté plnenia, ktoré si vzájomne poskytli do dňa skončenia tejto Dohody. Plnenia, ktoré boli poskytnuté s vadami spočívajúcimi na Predmete prevodu, je Predávajúci povinný vrátiť Kupujúcemu na jeho náklady, alebo má nárok na náhradu nákladov, ktoré mu v súvislosti s vrátením vadného Predmetu prevodu vznikli. Predávajúci je povinný vrátiť Kupujúcemu Kúpnu cenu vo výške obstarávacej ceny vadného Predmetu prevodu.
  2. Odstúpenie od Dohody má následky stanovené príslušnými ustanoveniami Obchodného zákonníka, pokiaľ sa Účastníci dohody písomne nedohodnú inak.
  3. Ukončením Dohody nie sú dotknuté ustanovenia týkajúce sa zodpovednosti za vady, sankcií, náhrady škody a ďalších ustanovení tejto Dohody, z ktorých povahy vyplýva, že majú byť zachované aj po ukončení tejto Dohody (ako napríklad plnenie záväzkov oboch Účastníkov dohody vyplývajúcich z prijatých Objednávok do ukončenia tejto Dohody).

Článok X

**Spoločné a záverečné ustanovenia**

1. Akákoľvek písomnosť alebo iné správy, ktoré sa doručujú v súvislosti s touto Dohodou druhému Účastníkovi dohody (každá z nich ďalej ako „**Oznámenie**“) musia byť:
2. v písomnej podobe,
3. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou formou bežného e-mailu na adresy, ktoré budú oznámené v súlade s týmto článkom Dohody.
4. Oznámenie poskytované Kupujúcemu bude zaslané na adresu uvedenú v záhlaví tejto Dohody alebo inej osobe alebo na inú adresu, ktorú Kupujúci priebežne písomne oznámi Predávajúcemu v súlade s týmto článkom Dohody.
5. Oznámenie poskytované Predávajúcemu bude zaslané na adresu uvedenú v záhlaví tejto Dohody alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom Dohody.
6. Oznámenie nadobúda účinnosť okamihom jeho prevzatia a má sa za prevzaté:
7. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
8. v čase jeho doručenia, ale najneskôr v piaty (5.) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
9. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
10. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za Účastníka dohody, bankového spojenia alebo čísla účtu, oznámi Účastník dohody, ktorej sa niektorá z uvedených zmien týka, písomnou formou túto skutočnosť druhému Účastníkovi dohody, a to bez zbytočného odkladu, inak povinný Účastník dohody zodpovedá za všetky škody z toho vyplývajúce alebo náklady, ktoré v tejto súvislosti musel vynaložiť druhý Účastník dohody. V prípade zmien podľa predchádzajúcej vety nie je potrebný písomný dodatok k Dohode, písomné Oznámenie je dostačujúce.
11. Táto Dohoda môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky, najmä v súlade s § 18 Zákona o verejnom obstarávaní, len písomnými a očíslovanými dodatkami, ktoré sa po podpísaní obidvoma Účastníkmi dohody stávajú neoddeliteľnou súčasťou tejto Dohody. Ustanovenie bodu 10.5 tohto článku Dohody týmto nie je dotknuté.
12. Pokiaľ sa niektoré ustanovenie tejto Dohody stane čiastočne alebo úplne neplatným alebo neúčinným, nebude to mať vplyv na platnosť a účinnosť ostatných ustanovení tejto Dohody. Účastníci dohody sa v takomto prípade zaväzujú dohodou nahradiť také ustanovenie alebo jeho časť iným ustanovením, a to tak, aby hospodársky účel a význam tejto Dohody zostal v čo najväčšej miere zachovaný a aby nové ustanovenie zodpovedalo zamýšľanému účelu pôvodného ustanovenia tejto Dohody.
13. V ostatných právach a povinnostiach touto Dohodou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
14. Účastníci dohody sa dohodli, že prípadné spory vyplývajúce z plnenia tejto Dohody budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
15. Účastníci dohody vyhlasujú, že túto Dohodu uzatvorili slobodne a vážne, nie v tiesni a za nápadne nevýhodných podmienok, prečítali si ju, porozumeli jej a nemajú proti jej forme a obsahu žiadne výhrady.
16. Táto Dohoda nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR. Zverejnenie Dohody v Centrálnom registri zmlúv zabezpečí Kupujúci.
17. Táto Dohoda je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. V prípade podpisu Dohody v listinnej podobe sa Dohoda vyhotovuje v troch (3) vyhotoveniach s platnosťou originálu, z toho dve (2) pre Kupujúceho a jedna (1) pre Predávajúceho.
18. Dohoda má nasledujúce prílohy, ktoré tvoria jej neoddeliteľnú súčasť. V prípade rozporov medzi ustanoveniami Dohody a jej príloh, majú prednosť ustanovenia uvedené v prílohách.

* Príloha č. 1 – Opis predmetu zákazky, vlastný návrh plnenia
* Príloha č. 2 – Štruktúrovaný rozpočet kúpnej ceny
* Príloha č. 3 – Zoznam subdodávateľov

V [●], dňa [●] V [●], dňa [●]

Za Kupujúceho: Za Predávajúceho:

....................................................... .......................................................

[●] [●]

[●] [●]

**PRÍLOHA č. 1**

**OPIS PREDMETU ZÁKAZKY, VLASTNÝ NÁVRH PLNENIA**

**PRÍLOHA č. 2**

**ŠTRUKTÚROVANÝ ROZPOČET KÚPNEJ CENY**

**PRÍLOHA č. 3**

**ZOZNAM SUBDODÁVATEĽOV**

|  |  |  |  |  |
| --- | --- | --- | --- | --- |
| **Poradové číslo** | **Identifikácia navrhnutého subdodávateľa (obchodné meno, sídlo, IČO)** | **Identifikácia príslušného plnenia** | **Rozsah plnenia vyjadrený v %** | **Meno, priezvisko, dátum narodenia, adresa pobytu osoby oprávnenej konať za subdodávateľa** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |